
"Kortárs piktorializmus"

Az alapötlet a piktorializmus (Amerikában fotoszecesszió - XIX.-XX. század fordulóján) fotográfiai korszakban használatos, mára már archaikus technikák (ún. nemeseljárások közé tartozó olajnyomat; valamint a cianotípia) felelevenítése a XXI. század elején.
Célunk a múlt és a jelen kontrasztba állítása volt: az évszázados technikák és a szigorúan XXI. századi téma ütköztetése, egyfajta kísérleti jelleggel.
Egy idézet a Szépművészeti Múzeum kiállításáról:  "A piktorialista fotográfia legnagyobb érdeme, hogy a fényképezést művészeti rangra emelte. A fotók azonban a nemeseljárások használata miatt már szinte megtévesztő módon hasonlítottak a festményekhez..." [http://www.szepmuveszeti.hu/kiallitasok/a-fotomuveszet-szuletese-202 ]
Ezt szerettük volna kihasználni, hiszen ezek a módszerek, gyakorlati szemmel nézve, valahol a mai analóg fényképezés és a szabadkézi grafikai technikák között félúton helyezkednek el. Az alkotó hasonló közelségbe kerül a képhez, mintha saját maga rajzolná, festené. Minden kép megismételhetetlen, és egyedi, magán viseli készítője kézjegyeit. Éppen ezért gondoljuk, reméljük helyesen, hogy egy ilyen kép érték.
Ilyen eljárásokkal készítünk kortárs (akár megvalósíthatatlan, virtuális - renderelt) terekről, és modellekkel - magunkkal - való viszonyrendszeréről fényképeket. Célunk a több mint egy évszázados technikák és a fényképek mai témája; a régmúlt és a most kontrasztba állítása.



